**5. pielikums**

Iepirkuma, identifikācijas

Nr. RD IKSD 2019/9, nolikumam

*Projekts*

**PAKALPOJUMA LĪGUMS** Nr. DIKS-\_\_-\_\_\_\_-lī

Rīgā, 2019. gada \_\_\_.\_\_\_\_\_\_\_\_\_\_\_

**Rīgas domes Izglītības, kultūras un sporta departaments**, turpmāk – Departaments vai **Pasūtītājs**, direktora ­­­­­­­­­­­­­­­\_\_\_\_\_\_\_\_\_\_\_ personā, kurš rīkojas saskaņā ar Rīgas domes 2011. gada 1. marta saistošo noteikumu Nr. 114 “Rīgas pilsētas pašvaldības nolikums” 110. punktu un Rīgas domes 2009. gada 17. decembra nolikuma Nr. 36 “Rīgas domes Izglītības, kultūras un sporta departamenta nolikums” 15.3.6. apakšpunktu, no vienas puses un

**\_\_\_\_\_\_\_\_\_\_\_\_\_\_\_,** reģistrācijas Nr. \_\_\_\_\_\_\_\_\_\_\_\_\_, turpmāk – **Izpildītājs**, kura vārdā saskaņā ar \_\_\_\_\_\_\_\_\_\_\_\_\_ rīkojas tās \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_, no otras puses, turpmāk katrs atsevišķi vai abi kopā saukti arī Puse/ -es, ņemot vērā atklāta konkursa „**\_\_\_\_\_\_\_\_\_\_\_\_\_**”,identifikācijas Nr. RD IKSD 2019/9, rezultātu, turpmāk – Iepirkums, savā starpā noslēdz šādu līgumu, turpmāk – **Līgums**:

1. **Līguma priekšmets**
   1. Pasūtītājs uzdod un Izpildītājs apņemas Līgumā noteiktajā kārtībā **sniegt pakalpojumu - veikt reklāmas un informatīvās publicitātes materiālu izvietošanu medijos,** turpmāk – Pakalpojums, saskaņā ar Līgumu, 1. pielikumu – Tehnisko specifikāciju un 2. pielikumu – Finanšu piedāvājumu.
   2. Izpildītājs apņemas veikt Pakalpojumu **12 (divpadsmit) mēnešus** no Līguma noslēgšanas brīža vai līdz Līguma 5.1. punktā noteiktās Līguma summas sasniegšanai, ja summa sasniegta ātrāk.
2. **Izpildītāja tiesības un pienākumi**
   1. Izpildītājs apņemas:
      1. Pakalpojuma izpildi veikt saskaņā ar Tehnisko specifikāciju un Pasūtītāja pakalpojuma uzdevumiem;
      2. sniegt mutiskas un rakstiskas rekomendācijas un konsultācijas Pakalpojuma izpildes ietvaros;
      3. nodrošināt Līguma izpildi ar nepieciešamajiem resursiem, līdzekļiem, materiāliem, iekārtām, transportu un darbaspēku;
      4. visā Līguma darbības laikā nodrošināt Pakalpojumu sniegšanai nepieciešamo atļauju un licenču spēkā esamību;
      5. jebkurā laikā pēc Pasūtītāja pieprasījuma sniegt atskaiti par Pakalpojuma vai tā daļas gaitu;
      6. veicot Pakalpojumu, ievērot visas Latvijas Republikas spēkā esošajos normatīvajos aktos noteiktās prasības;
      7. pieprasīt no Pasūtītāja visu Pasūtītāja rīcībā esošo informāciju, kas nepieciešama kvalitatīvai tā saistību izpildei Līgumā noteiktajā termiņā.
   2. Izpildītājs patstāvīgi nodrošina visu sev nepieciešamo sekmīgai Pakalpojuma izpildei un liek lietā savas profesionālās iemaņas visaugstākajā līmenī, un apņemas izpildīt Pakalpojumu apzinīgi un centīgi Līgumā noteiktajā termiņā, vietā un augstvērtīgā kvalitātē.
   3. Izpildītājs apliecina, ka tam ir zināmi visi apstākļi, kas Izpildītājam varētu būt būtiski Pakalpojuma izpildei, un Izpildītājs apņemas neizvirzīt Pasūtītājam pretenzijas šajā sakarā.
   4. Izpildītājam nav tiesības Pakalpojumu vai tā daļu nodot izpildei trešajai personai bez Pasūtītāja rakstiskas piekrišanas.
   5. Pēc Pakalpojuma daļas par konkrēto kampaņu izpildes Izpildītājs iesniedz Pasūtītājam parakstīšanai nodošanas – pieņemšanas aktu.
3. **Pasūtītāja tiesības un pienākumi**
   1. Pasūtītājs apņemas:
      1. izsniegt Izpildītājam visu Pasūtītāja rīcībā esošo informāciju, kas nepieciešama Pakalpojuma veikšanai, un pakalpojuma uzdevumus, ko izsniedz Līguma 12.1.1. apakšpunktā norādītais Pasūtītāja pārstāvis;
      2. pieņemt Pakalpojuma daļas par konkrētām kampaņām un parakstīt Pakalpojuma daļas nodošanas – pieņemšanas aktu, ja Pakalpojuma daļas izpilde atbilst Līguma noteikumiem;
      3. veikt Līgumā paredzētos maksājumus.
   2. Pasūtītājam ir tiesības:
      1. dot Izpildītājam saistošus norādījumus par Līguma izpildi, ciktāl tas nemaina Līguma priekšmetu;
      2. mainīt Tehniskajā specifikācijā minēto Pakalpojuma apjomu, to samazinot vai palielinot atbilstoši Pasūtītāja budžeta iespējām un Publisko iepirkuma likuma regulējumam, rakstiski par to iepriekš paziņojot Izpildītājam.
4. **Darbu nodošanas – pieņemšanas kārtība**
   1. Izpildītājs pēc Pasūtītāja pakalpojuma uzdevumā noteikto Pakalpojuma daļu izpildes iespējami īsākā termiņā iesniedz Pasūtītājam šādus dokumentus:
      1. mediju izsniegtu atskaiti par kampaņas ietvaros veikto Pakalpojuma daļas apjomu;
      2. medijos izvietotos informatīvos materiālus (drukātā formātā);
      3. Pakalpojuma nodošanas – pieņemšanas aktu, ko paraksta abas Puses norādot mediju, izvietojuma datumu un izmaksas.
   2. Pasūtītājs norīko Departamenta Kultūras projektu un pasākumu nodaļas vadītājas vietnieci Dzintru Ogu-Vasuli Pasūtītāja vārdā pieņemt Izpildītāja izpildītos Pakalpojumus un parakstīt nodošanas – pieņemšanas aktus.
   3. Ja Pasūtītājs 5 (piecu) darbdienu laikā no Pakalpojuma nodošanas – pieņemšanas akta saņemšanas izvirza pamatotas pretenzijas par Pakalpojuma daļas kvalitāti, tad Pasūtītājs ir tiesīgs neparakstīt nodošanas – pieņemšanas aktu, un Izpildītājam 3 (trīs) darbdienu laikā ir jānovērš pieļautās kļūdas un neprecizitātes Pasūtītāja norādītajā kārtībā vai arī Puses vienojas par laiku, kad Izpildītājs var veikt Darbus pienācīgā kvalitātē.
   4. Izpildītājs apņemas bez papildu atlīdzības veikt izmaiņas, uzlabojumus vai papildinājumus izpildītajos pakalpojumos, ja tie neatbilst Līguma nosacījumiem.
5. **Atlīdzība un norēķinu kārtība**
   1. Par savlaicīgi un kvalitatīvi izpildītiem Līgumā noteiktajiem Pakalpojumiem Pasūtītājs maksā Izpildītājam Līguma summu saskaņā ar Finanšu piedāvājumā (2. pielikums) noteiktajām vienību vai bāzes cenām un piemērotajiem indeksiem, ja tie ir norādīti medija oficiālajā cenu lapā. Līguma kopējā summa tiek noteikta līdz EUR \_\_\_\_\_,\_\_ (\_\_\_\_\_\_\_\_\_\_\_\_ *euro* un \_\_ centi), kas sastāv no pamatsummas EUR \_\_\_\_\_,\_\_ (\_\_\_\_\_\_\_\_\_\_\_\_\_\_ *euro* un \_\_ centi) un 21% (divdesmit viens procents) pievienotās vērtības nodokļa EUR \_\_\_\_\_,\_\_ (\_\_\_\_\_\_\_\_\_\_ euro un \_\_ centi) apmērā.
   2. Apmaksa tiks veikta 14 (četrpadsmit) dienu laikā no pieņemšanas-nodošanas akta parakstīšanas un elektroniskā rēķina saņemšanas, kuru sagatavojot, Izpildītājs ievēro Pasūtītāja kontaktpersonas norādītos elektroniskā rēķina rekvizītus. Ja papildu Finanšu piedāvājuma noteiktajām bāzes (radio stacijās un televīzijas kanālos) cenām tiek piemēroti indeksi, kas ir norādīti mediju oficiālajās cenu lapās, tad Izpildītājs pie pieņemšanas-nodošanas akta klāt pievino papildu piemērotos indeksus attiecīgajam Pakalpojumam.
   3. Izpildītājs sagatavo un iesniedz Departamentam apmaksai rēķinu elektroniskā formātā atbilstoši Rīgas pilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.
   4. Izpildītājam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
   5. Ja Izpildītājs ir iesniedzis nepareizi aizpildītu un/ vai Līguma nosacījumiem neatbilstošu rēķinu, Departaments šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Izpildītājs ir iesniedzis atkārtotu rēķinu.
   6. Līguma summā ietverti visi nodokļi un nodevas, kā arī visi iespējamie Izpildītāja izdevumi, kas nepieciešami Izpildītāja saistību izpildei Līguma ietvaros. Pasūtītājs ir tiesīgs ieturēt piemēroto līgumsodu, veicot rēķina samaksu.
6. **Apakšuzņēmēju un personāla nomaiņas un piesaistes kārtība**
   1. Izpildītājs nav tiesīgs bez saskaņošanas ar Pasūtītāju veikt Iepirkumā Izpildītāja iesniegtajā piedāvājumā, turpmāk – piedāvājums, norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Apakšuzņēmēji ir jānorāda sarakstā, kas pievienojams Līgumam kā 3. pielikums.
   2. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
   3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
      1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
      2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42. panta pirmajā daļā vai otrās daļas 1. punktā minētajiem pretendentu izslēgšanas gadījumiem;
      3. piedāvātais apakšuzņēmējs, kura veicamo Pakalpojumu vērtība ir vismaz 10 % (desmit procenti) no Līguma summas, atbilst Publisko iepirkumu likuma 42. panta pirmajā daļā vai otrās daļas 1. punktā minētajiem pretendentu izslēgšanas gadījumiem;
      4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kas, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
   4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
   5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42. panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
   6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai, un par to rakstiski informē Izpildītāju.
   7. Līguma izpildes laikā Izpildītājs paziņo Pasūtītājam par jebkurām izmaiņām apakšuzņēmēju sarakstā, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojuma veikšanā, ievērojot Līguma 6.1.-6.6. punktu nosacījumus. Izpildītāja iesniegtie un Pasūtītāja saskaņotie dokumenti kļūst par Līguma neatņemamu sastāvdaļu, Pusēm neslēdzot atsevišķu vienošanos par grozījumiem Līgumā.
   8. Ja Izpildītājs neievēro Līguma 6. sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Pakalpojuma izpildi līdz Izpildītājs ir novērsis konstatētos pārkāpumus.
   9. Pakalpojuma izpildes laikā Pasūtītājam ir tiesības pieprasīt nomainīt Līguma izpildē piesaistīto apakšuzņēmēju, ja apakšuzņēmējs Pakalpojuma daļu veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu.
7. **Pušu atbildība un strīdu risināšanas kārtība**
   1. Izpildītājs atbild par izpildītā Pakalpojuma atbilstību visām Latvijas Republikā spēkā esošajos normatīvajos aktos noteiktām prasībām.
   2. Katra Puse saskaņā ar Latvijas Republikā spēkā esošajiem normatīvajiem aktiem un Līgumā noteikto ir atbildīga par savu Līgumā noteikto saistību neizpildīšanu vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi radušies, un tai minētie zaudējumi, kas radušies otrai Pusei vai trešajām personām, jāatlīdzina 15 (piecpadsmit) darbdienu laikā no paziņojuma saņemšanas dienas.
   3. Risku par Līgumā neparedzētiem pakalpojumiem, kas nepieciešami Līguma pilnīgai izpildei, uzņemas Izpildītājs, tai skaitā neparedzēto pakalpojumu izmaksas, kas nav iekļautas Līguma summā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā, un kas izriet no Līguma priekšmeta arī tad, ja tās nav tieši norādītas Līgumā.
   4. Ja Izpildītājs nepienācīgi pilda Līgumā paredzētās saistības, Izpildītājs maksā Pasūtītājam līgumsodu 1 % (viena procenta) apmērā no Līguma 5.1. punktā noteiktās nepārsniedzamās Līguma summas par katru pārkāpuma kalendāro dienu, bet ne vairāk kā 10 % (desmit procentus) no Līguma summas.
   5. Ja Izpildītājs kavē Pakalpojuma izpildi, Izpildītājs maksā Pasūtītājam līgumsodu 1 % (viena procenta) apmērā no attiecīgo Pakalpojuma Līguma summas par katru pārkāpuma kalendāro dienu, bet ne vairāk kā 10 % (desmit procentus) no attiecīgo Pakalpojuma Līguma summas.
   6. Jebkura maksājuma, kas izriet no Līguma, samaksas kavējuma gadījumā samaksu nesaņēmusī Puse ir tiesīga piemērot otrai Pusei nokavējuma procentus 1 % (viena procenta) apmērā no kavētā maksājuma summas par katru kavējuma kalendāro dienu, bet ne vairāk kā 10 % (desmit procentus) no kavētā maksājuma summas.
   7. Līgumsoda samaksa neatbrīvo Puses no saistību pienācīgas izpildes. Pasūtītājs ir tiesīgs Izpildītājam piemēroto līgumsodu ieturēt no savstarpējiem norēķiniem.
   8. Ja Izpildītājs nespēj veikt Pakalpojumu līgumā noteiktajā kārtībā vai termiņā, Pasūtītājam ir iebildumi par Pakalpojuma izpildes kvalitāti vai to atbilstību Līguma noteikumiem vai Izpildītājs atsakās vai vilcina nepilnību novēršanu vairāk kā par 5 (piecām) darbdienām, tad Pasūtītājam ir tiesības attiecīgos pakalpojumus nodot izpildei trešajai personai. Šādā gadījumā Izpildītājs sedz Pasūtītājam visus radušos izdevumus un zaudējumus. Tas neatbrīvo Izpildītāju no pārējo līguma saistību izpildes.
   9. Puses apņemas neizpaust informāciju, kas saistīta ar Līgumu, kā arī cita veida konfidenciālu informāciju (komercnoslēpumu) par otras Puses pakalpojumiem, darbību, tehnoloģiskajiem risinājumiem, peļņu, kas tām kļuvusi zināma par otru Pusi Līguma darbības laikā, izņemot gadījumus, kad informācija sniedzama saskaņā ar Latvijas Republikas normatīvajiem aktiem. Ja kāda no Pusēm bez otras Puses iepriekšējas rakstiskas piekrišanas izpauž konfidenciālo informāciju jebkurai trešajai personai, informāciju izpaudusī Puse atbild otrai Pusei par tā rezultātā nodarītajiem zaudējumiem neatkarīgi no informācijas izpaušanas veida. Konfidencialitātes saistībai nav laika ierobežojuma un uz to neattiecas Līguma darbības termiņš. Izpildītāja atbildība iestājas arī gadījumos, kad konfidencialitātes prasības pārkāpumu pieļauj jebkura Izpildītāja Līguma izpildē piesaistītā persona.
   10. Puses savlaicīgi apmainās ar jebkuru dokumentāciju un informāciju, kas ir nepieciešama Līguma izpildei, kā arī nekavējoties ziņo viena otrai par apstākļiem Līguma darbības laikā, kas var ietekmēt un/vai aizkavēt Līgumā noteiktos izpildes termiņus, pasliktināt izpildes kvalitāti vai kā citādi negatīvi ietekmēt, kā arī par nepieciešamām darbībām apstākļu novēršanai.
   11. Puses visas domstarpības, kas izriet un rodas sakarā ar Līgumu, tā izpildi, izbeigšanu vai spēkā esamību, risinās abpusējās sarunās. Ja sarunu rezultātā Puses nevienojas, tad strīds izskatāms Latvijas Republikas tiesā saskaņā ar spēkā esošajiem normatīvajiem aktiem.
8. **Līguma darbības laiks, grozīšanas un izbeigšanas kārtība**
   1. Līgums stājas spēkā tā parakstīšanas dienā un ir spēkā līdz Pušu saistību izpildei vai tā izbeigšanai Līgumā noteiktajā kārtībā.
   2. Līgumu var grozīt, papildināt vai mainīt Līguma nosacījumus, lai tā izpilde būtu Pusēm izdevīga, noformējot rakstisku Pušu vienošanos, kas kļūst par šī Līguma neatņemamu sastāvdaļu. Jebkuri Līguma grozījumi izdarāmi, ievērojot Publisko iepirkumu likuma regulējumu un Līgumā tieši paredzētus gadījumus. Puses var izbeigt Līgumu pirms tajā noteikto saistību izpildes, Pusēm vienojoties rakstveidā saskaņā ar Līgumu un Latvijas Republikā spēkā esošajiem normatīvajiem aktiem.
   3. Pasūtītājam ir tiesības vienpusējā kārtā atkāpties un izbeigt Līgumu pirms termiņa, neatlīdzinot nekādus zaudējumus, nosūtot par to rakstisku paziņojumu uz Izpildītāja juridisko adresi 10 (desmit) darbdienas iepriekš, ja:
      1. Pakalpojums tiek veikts neatbilstoši spēkā esošo normatīvo aktu prasībām un/ vai Līguma prasībām un/ vai kvalitātes prasībām un/ vai Izpildītājs kādā citā veidā nepilda vai nepienācīgi pilda Līgumā noteiktās saistības, un pēc Pasūtītāja pretenzijas saņemšanas 5 (piecu) darbdienu laikā Izpildītājs nav novērsis pārkāpumu;
      2. ja Līgumu nav iespējams izpildīt tādēļ, ka Līguma izpildes laikā Izpildītājam (tai skaitā tā valdes vai padomes loceklim, pārstāvēttiesīgajai personai vai prokūristam vai personālsabiedrības biedram, ja Izpildītājs ir personālsabiedrība, vai personai, uz kuras iespējām Izpildītājs ir balstījies, lai apliecinātu tā kvalifikācijas atbilstību iepirkuma dokumentos noteiktajām prasībām) vai apakšuzņēmējam, kura veicamo Pakalpojumu vērtība ir vismaz 10 % (desmit procenti) no Līguma summas, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   4. Ja Pasūtītājs izbeidz Līgumu saskaņā ar 9.3. punktu vai Izpildītājs vienpusēji atkāpjas un izbeidz Līgumu pirms tajā noteikto saistību izpildes, Izpildītājs atlīdzina Pasūtītājam visus tiešos un netiešos zaudējumus, kā arī Pasūtītājam ir tiesības pieprasīt Izpildītājam maksāt līgumsodu 10 % (desmit procentu) apmērā no Līguma 5.1. punktā noteiktās Līguma summas. Pasūtītājs samaksā Izpildītājam tikai par tiem Paklpojumiem, kas ir pienācīgi izpildīti.
   5. Pasūtītājam ir tiesības vienpusējā kārtā atkāpties un izbeigt Līgumu pirms termiņa jebkurā laikā, atsakoties no Pakalpojuma izpildes un neatlīdzinot jebkādus Izpildītāja tiešos vai netiešos zaudējumus, par to 10 (desmit) darbdienas iepriekš rakstiski paziņojot Izpildītājam, ja:
      1. Pasūtītājam zūd nepieciešamība pēc Pakalpojuma;
      2. ir uzsākta Izpildītāja likvidācija vai reorganizācija, vai arī Izpildītājs ir atzīts par maksātnespējīgu.
   6. Izpildītājam ir tiesības vienpusējā kārtā atkāpties no Līguma pirms termiņa, par to 10 (desmit) darbdienas iepriekš rakstiski paziņojot Pasūtītājam, ja Pasūtītājs vismaz 30 (trīsdesmit) kalendārās dienas nepamatoti kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas Pasūtītājam.
   7. Izpildītājs nekavējoties, bet ne vēlāk kā 2 (divu) darbdienu laikā rakstiski paziņo Pasūtītājam par objektīviem apstākļiem, kas radušies neatkarīgi no Izpildītāja, ko viņš nevarēja paredzēt un novērst un kavē Pakalpojuma izpildi Līgumā noteiktajā termiņā, un saskaņo ar Pasūtītāju tālāko rīcību. Ja šāds paziņojums nav saņemts šajā punktā norādītajā termiņā, tad Izpildītājam nav tiesību uz termiņa pagarinājumu.
   8. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējiem.
   9. Puses savlaicīgi apmainās ar jebkuru dokumentāciju un informāciju, kas ir nepieciešama Līguma izpildei.
9. **Nepārvaramā vara**
   1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas un/ vai ārkārtēju apstākļu rezultātā, ko Puses nevarēja paredzēt un novērst saprātīgiem līdzekļiem. Pie tādiem ārkārtējiem apstākļiem pieskaitāmi ugunsgrēki, zemestrīces, citas dabas parādības, kara darbība, valsts varas un pārvaldes institūciju darbība un jebkuri citi nepārvaramas varas apstākļi, kas nav pakļauti Pušu saprātīgai kontrolei.
   2. Pusei, kura atsaucas uz nepārvaramas varas apstākļu iestāšanos, 3 (trīs) darbdienu laikā rakstiski jāpaziņo otrai Pusei par šādu apstākļu iestāšanos un to cēloņiem, norādot iespējamo saistību izpildes termiņu pagarinājumu. Paziņojumam pēc iespējas ir jāpievieno kompetentas iestādes izziņa, kas apstiprina nepārvaramās varas apstākļu esamību.
   3. Ja nepārvaramas varas apstākļi skar Izpildītāju un Pasūtītājs rakstveidā nav norādījis citādāk, Izpildītājam ir jāturpina pildīt savas saistības saskaņā ar Līgumu tik ilgi, cik tas ir praktiski iespējams, un ir jāmeklē visus saprātīgo alternatīvu veidus, lai nodrošinātu Līguma izpildi tādā mērā, kādā to nav ierobežojuši nepārvaramās varas apstākļi, izņemot gadījumus, kad Pakalpojuma turpmākā veikšana nav tieši un nepārprotami aizliegta saskaņā ar valsts vai pašvaldības institūcijas normatīvo aktu prasībām vai atsevišķiem norādījumiem.
10. **Personas datu apstrādes noteikumi**
    1. Puses apzinās, ka Līguma izpildes ietvaros var rasties nepieciešamība savstarpēji apmainīties ar informāciju, kas satur fiziskas personas datus (turpmāk – personas dati) (piemēram, Puš u pārstāvju un/ vai kontaktpersonu identificējošā un kontaktinformācija). Šādā gadījumā katra no Pusēm ir uzskatāma par patstāvīgu pārzini savā rīcībā esošu personas datu apstrādei, tā apņemas personas datus apstrādāt atbilstoši spēkā esošiem normatīvajiem aktiem par fizisku personu datu apstrādi, un otrai Pusei dati tiek nodoti Pušu leģitīmu interešu ietvaros, lai nodrošinātu Līguma kvalitatīvu izpildi.
    2. Katra no Pusēm apņemas informēt tās personas, kuras personas dati (piemēram, kuras norādītas kā kontaktpersonas) tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
11. **Citi noteikumi**
    1. Pušu pārstāvji ar Pakalpojumu saistītās informācijas apmaiņā:
       1. Pasūtītāja pārstāvis: \_\_\_\_\_\_\_\_ \_\_\_\_\_\_\_\_\_, tālr. \_\_\_\_\_\_\_\_\_, e-pasts: \_\_\_\_\_\_\_\_\_\_\_;
       2. Izpildītāja pārstāvis: \_\_\_\_\_\_\_\_ \_\_\_\_\_\_\_\_\_, tālr. \_\_\_\_\_\_\_\_\_, e-pasts: \_\_\_\_\_\_\_\_\_\_\_.
    2. Ja kādu iemeslu dēļ daļa no Līguma noteikumiem nevar tikt izpildīta, tad tie nevar ietekmēt visa Līguma spēku, un atlikušie noteikumi no Līguma ir atdalāmi un paliek spēkā.
    3. Visos jautājumos, kas nav regulēti Līgumā, Puses apņemas ievērot spēkā esošo Latvijas Republikas normatīvo aktu regulējumu.
    4. Līgums ir sagatavots un parakstīts latviešu valodā uz \_\_\_ (\_\_\_\_\_\_\_\_) lapām 2 (divos) eksemplāros ar vienādu juridisku spēku, no kuriem viens glabājas pie Izpildītāja, otrs – pie Pasūtītāja. Līgumam tā noslēgšanas brīdī kā tā sastāvdaļas ir pievienoti šādi pielikumi:

1. pielikums – Tehniskā specifikācija uz \_\_ (\_\_\_\_\_\_\_\_\_\_) lapām;

2. pielikums – Finanšu piedāvājums uz \_\_ (\_\_\_\_\_\_\_\_\_\_) lapām.

1. **Pušu rekvizīti un paraksti**

|  |  |  |  |
| --- | --- | --- | --- |
| |  |  | | --- | --- | | **Pasūtītājs:**  **Rīgas domes Izglītības, kultūras un sporta departaments**  Juridiskā adrese: Krišjāņa Valdemāra ielā 5, Rīgā, LV–1010  Tālrunis: 67026816;  e-pasts: [iksd@riga.lv](mailto:iksd@riga.lv)  **Norēķinu rekvizīti:**  Rīgas pilsētas pašvaldība  Juridiskā adrese: Rātslaukums 1, Rīga, LV-1050  NMR kods: 90011524360  PVN reģ. Nr. 90011524360  Banka: Luminor Bank AS  Kods: NDEALV2X  Konts: \_\_\_\_\_\_\_\_\_\_\_\_\_\_\_\_\_\_\_\_\_  RD iestādes kods: 210  \_\_\_\_\_\_\_\_\_\_\_\_\_\_\_\_\_  *Paraksts Vārds, uzvārds*  *z.v.* | **Izpildītājs:**  \_\_\_\_\_\_\_\_\_\_\_\_\_\_  Reģ. Nr.: \_\_\_\_\_\_\_\_\_\_\_\_\_\_\_  Juridiskā adrese: \_\_\_\_\_\_\_\_\_\_\_\_\_\_  E-pasts: \_\_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_\_  Bankas kods: \_\_\_\_\_\_\_\_\_\_\_\_\_\_  Konta Nr.: \_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_  *Paraksts Vārds, uzvārds* | |  |